Håvard Rugland

Håvard Rugland (født 7. oktober 1984 på Ålgård), kallenavn Kickalicious, er en norsk placekicker. Han ble kjent for en video han la ut på YouTube. Han konkurrerte om en plass i spillerstallen for flere lag i National Football League (NFL), og spilte for Detroit Lions i sesongoppkjøringen 2013.

Karriere i NFL 
Den 16. september 2012 postet Rugland en video kalt Kickalicious™ på YouTube, under navnet "bighdeluxe". Videoen ble etter kort tid en internettsensasjon, og Rugland reiste til San Diego for å trene med den pensjonerte kickeren Michael Husted. I desember 2012 var Rugland invitert til en tryout med New York Jets I mars 2013 trente Rugland med Cleveland Browns og Lions, som senere signerte ham i april. Han konkurrerte med David Akers for stillingen som starter.

Den 9. august 2013 spilte Rugland i sin debut i NFL, i en sesongoppkjøringskamp mot New York Jets, hvor han scoret på to av to forsøk, hvor ett field goal var fra 50 yards. Den 24. august 2013 ble Rugland kuttet fra laget til fordel for Akers. Han scoret på tre av tre forsøk i sesongoppkjøringen, fra 33, 49 og 50 yards. Etter at Rugland gikk gjennom waivers forsøkte Lions å signere ham til treningsstallen, men dette ble slått ned av ligaen som påstod at regelen som ville latt Lions signere ham på ny ikke lenger var gyldig. Han deltok deretter på trening med Green Bay Packers, men ble ikke lagt til i spillerstallen for sesongåpningen.

Den 28. januar 2015 publiserte Rugland og sponsoren Pepsi Max Norge en vide kalt Kickalicious™ part 2 på sistnevntes YouTube-kanal, hvor Rugland viser frem trick-shots på kjente landemerker i Norge. Videoen hadde musikk fra Turboneger.

Referanser

Eksterne lenker 
 

Placekickere i amerikansk fotball
Detroit Lions-spillere
Norske utøvere av amerikansk fotball
Personer fra Gjesdal kommune
Youtubere fra Norge